## Pravilnik o uvjetima za ovlaštene mjeriteljske laboratorije za ovjeravanje taksometara

### NN 25/2002 (15.3.2002.), Pravilnik o uvjetima za ovlaštene mjeriteljske laboratorije za ovjeravanje taksometara

# DRŽAVNI ZAVOD ZA NORMIZACIJU I MJERITELJSTVO

570

Teme­ljem članka 14. Zakona o mjerite­ljskoj djelatnosti (»Narodne
novine« br. 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O UVJETIMA ZA OVLAŠTENE MJERITELJSKE LABORATORIJE ZA OVJERAVANJE TAKSOMETARA

I. OPĆE ODREDBE

Članak 1.

Ovim se pravilnikom propisuju uvjeti koje moraju zadovo­ljavati ovlašteni
mjerite­ljski laboratoriji (u da­lj­njem tekstu: laboratorij) za ovjerava­nje
taksometara te rok u kojemu izdana ovlašte­nja vrijede.

Članak 2.

Opći zahtjevi za osposob­ljenost laboratorija za ispitiva­nje
taksometara određeni su normom HRN EN ISO/IEC 17025, Opći zahtjevi za osposob­ljenost
ispitnih i mjerite­ljskih laboratorija, a odnose se na:

1. organizira­nje rada laboratorija

2. radnike

3. metode ispitiva­nja

4. opremu

5. mjernu s­ljedivost.

Članak 3.

Laboratorij mora biti pravna osoba ili u sastavu pravne osobe.

Ako je laboratorij u sastavu pravne osobe, on mora biti us­tro­jen kao
funkcionalna cjelina i biti izvan sastava drugih ustrojbenih dijelova pravne
osobe u kojima se obav­lja proizvod­nja, servisira­nje ili prodaja mjerila
i  njihovih dijelova.

Članak 4.

Poslovi ovjerava­nja taksometara smiju se obav­ljati samo u prostorijama
laboratorija.

Iznimno od stavka 1. ovog članka laboratoriju se može odobriti obav­lja­nje
poslova ovjerava­nja taksometara i izvan prostorija laboratorija pod nadzorom
ovlaštenog djelatnika Državnog zavoda za normizaciju i mjerite­ljstvo (u da­lj­njem
tekstu: Zavod) pod ovim uvjetima:

– da mjesto u kojemu se ovjerava­nje taksometara obav­lja nema ovlašteni
laboratorij za ovjerava­nje taksometara i da je uda­ljenost do najbliže­g
mjesta u kojemu takav laboratorij postoji veća od 50 km

– da prostorije u kojima će se obav­ljati ovjerava­nje taksometara
zadovo­ljavaju odredbe članaka 9. i 11. ovoga pravilnika

– pravna osoba mora imati pravo uporabe navedenih prostorija

– laboratorij mora imati prenosive mjerne va­ljke.

Zahtjev za ovjerava­nje taksometara izvan prostorija laboratorija
podnosi se Zavodu najkasnije 14 dana prije početka ovjerava­nja. Troškovi
nadzora (troškovi službenog puta, dnevnice i utrošeno vrijeme) snosi podnosite­lj
zahtjeva.

II. UVJETI ZA LABORATORIJ

Članak 5.

Laboratorij mora zadovo­ljiti uvjete koji se odnose na:

1. radnike

2. prostorije laboratorija

3. ispitni uređaj i pribor za ovjerava­nje

4. metode i postupke ovjerava­nja taksometara.

1. RADNICI

Članak 6.

U laboratoriju mora biti
zaposlen radnik koji organizira, vodi i nadzire obav­lja­nje poslova ovjerava­nja
taksometara (u da­lj­njem tekstu: vodite­lj laboratorija). U laboratoriju s više
od dva radnika, vodite­lj laboratorija može imati zamjenika.

Radnici iz stavka 1. ovog članka
moraju imati najma­nje SSS tehničkog ili prometnog smjera i najma­nje 4 godine
radnog iskustva na poslovima ovjerava­nja ili ispitiva­nja mjerila.

Članak 7.

Laboratorij mora imati najma­nje
jednog radnika koji obav­lja poslove ovjerava­nja taksometara i koji je stalno
zaposlen u laboratoriju.

Radnici iz stavka 1. ovog članka
moraju imati najma­nje SSS tehničkog ili prometnog smjera s 1 godinom radnog
iskustva na poslovima ispitiva­nja taksometara ili KV tehničke struke i 2
godine radnog iskustva na poslovima ispitiva­nja taksometara te moraju biti
stručno osposob­ljeni za ovjerava­nja taksometara.

Članak 8.

Svi radnici laboratorija koji
provode postupak ovjerava­nja taksometara moraju imati položen ispit za provođe­nje
postupka ovjerava­nja mjerila prema programu koji propisuje ravnate­lj Zavoda.

Radnici iz stavka 1. ovog članka
moraju biti posebno stručno osposob­ljeni za ispitiva­nje, ovjerava­nje i ugrad­nju
taksometara od proizvođača taksometara ili od zastupnika proizvođača
taksometara za proizvođače iz inozemstva.

2. PROSTORIJE LABORATORIJA

Članak 9.

Laboratorij mora imati najma­nje
jednu prostoriju za ispitiva­nje mjerila i posebno odvojeni prostor za
evidenciju ovjerava­nja.

Prostorija za ispitiva­nje
mjerila mora biti:

1. izgrađena u skladu s
propisima iz područja građevinarstva i uvjetima zaštite za radu

2. zaštićena od vibracija,
prodira­nja prašine, vodene pare, agresivnih plinova i sl.

3. zaštićena od djelova­nja
va­njskih elektromagnetskih po­lja i drugih zrače­nja.

Članak 10.

U prostoriji za ispitiva­nje
taksometara mogu se obav­ljati samo poslovi ispitiva­nja i ovjerava­nja
mjerila.

U prostoriji za ispitiva­nje
taksometara mogu se nalaziti samo ispitna oprema i pribor koji se upotreb­ljava
za ispitiva­nje i ovje­rava­nje mjerila.

Ispitna oprema iz stavka 2.
ovog članka mora biti raspo­ređena tako da nije izložena izravnom utjecaju
sunca i izvorima grija­nja.

Članak 11.

Prostorija za ispitiva­nje taksometara mora imati:

1. napaja­nje etalona i ispitnih uređaja:
          nazivna vrijednost napona napaja­nja
± 10%,

    nazivna vrijednost frekvencije ± Hz

2. napaja­nje taksometara:
          nazivna vrijednost napona napaja­nja
± 10%.

Članak 12.

U prostoriji za evidenciju ovjerava­nja obav­ljaju se poslovi prijama i
evidencije mjerila i slični poslovi, a mogu se obav­ljati i poslovi pripreme
mjerila za ispitiva­nje.

U prostoriji za evidenciju ovjerava­nja mjerila mora se nalaziti ormar
ili polica posebno za smještaj ispitanih mjerila i posebno za mjerila dostav­ljena
na ispitiva­nje.

U prostoriji za evidenciju ovjerava­nja mjerila mogu se držati samo
predmeti koji su u vezi s obav­lja­njem poslova ispitiva­nja i ovjerava­nja
mjerila.

3. ISPITNI UREĐAJI I PRIBOR ZA OVJERAVANJE

Članak 13.

Laboratorij mora imati ovu
ispitnu opremu, ispitne uređaje i pribor:

1. mjerne va­ljke primjerene
za vozila u koja se ugrađuju taksometri

2. ispitni uređaj za provjeru
du­ljine prijeđenog puta

3. ispitni uređaj za provjeru
prijenosnog omjera vozila

4. ispitni uređaj za provjeru
mjerila vremena

5. uređaj za ispitiva­nje i
dopu­njava­nje tlaka zraka u zračni­cama

6. pribor za plombira­nje i žigosa­nje

7. alat i druge ispitne uređaje
prema uputama proizvođača tak­sometara.

Za ovjerava­nje taksometara
mogu se rabiti samo ovjereni ispitni uređaji.

Članak 14.

Dopuštena pogreška ispitnih
uređaja iz članka 13. stavak 1. točaka 1., 2. i 3. moraju biti najma­nje tri
puta ma­nje od dopuštene pogreške mjerila prijeđenog puta u taksometru.

Dopuštena pogreška ispitnog
uređaja iz članka 13. stavak 1. točka 4. mora biti najma­nje deset puta ma­nje
od dopuštene pogreške mjerila vremena u taksometru.

4. METODE I POSTUPCI OVJERAVANJA

Članak 15.

U laboratoriju moraju
postojati i moraju se primje­njivati metode i postupci ovjerava­nja koji sadrže
najma­nje:

1. metode i postupke ispitiva­nja
taksometara

2. postupke održava­nja i praće­nja
ispravnosti etalona, ispitne opreme i pribora za ovjerava­nje

3. postupke zaprima­nja
zahtjeva za ovjerava­nje taksometara, evidentira­nja rezultata ispitiva­nja
taksometara, čuva­nja izvješća o ispitiva­nju taksometara i dr.

4. propise i norme iz područja
ovjerava­nja taksometara.

Postupci i metode iz stavka 1. ovog članka moraju biti izra­đeni u
pismenome obliku te moraju biti stalno dostupni radnicima laboratorija.

Članak 16.

Laboratorij mora voditi evidenciju o obav­ljenome ovjerava­nju
taksometra s pomoću elektroničkog računala koja sadrži barem ove podatke:

1. redni broj upisa

2. datum ovjerava­nja taksometra

3. naziv i adresu naručite­lja

4. tip, serijski broj i službenu oznaku tipa ovjeravanog taksometra

5. broj ovjernog žiga u obliku na­ljepnice

6. podatke o upotrijeb­ljenim ispitnim uređajima

7. rezultate mjere­nja

8. zak­ljučak o sta­nju taksometra

9. ime osobe koja je obavila ispitiva­nje.

Podatke iz evidencije pod brojevima 1., 2., 3., 4., 6., 8. i 9. iz
stavka 1. ovog članka laboratorij mora dostav­ljati Zavodu u roku od 30 dana od
dana ovjerava­nja.

Podatke iz evidencije iz stavka 1. ovog članka laboratorij mora čuvati
na primjeren način (CD-ROM, diskete, magnetske vrpce ili sl.) najma­nje dvije
godine nakon isteka roka va­ljanosti ovjere.

III. OBVEZE LABORATORIJA

Članak 17.

Ovlaštena pravna osoba tijekom va­ljanosti ovlašte­nja mora:

1. zadovo­ljavati uvjete propisane ovim pravilnikom

2. obav­ljati ovjerava­nje taksometara koji imaju va­ljano tipno odobre­nje,
sukladno odobrenom postupku ovjerava­nja

3. obavijestiti Zavod o svakoj promjeni koja bi mogla utjecati na
osposob­ljenost laboratorija da zadovo­lji uvjete propisane ovim pravilnikom

4. omogućivati radnicima laboratorija sudjelova­nje u svim oblicima stručnog
usavršava­nja koje organizira Zavod.

IV. PRIJELAZNE I ZAVRŠNE ODREDBE

Članak 18.

Ovlašte­nje koje se daje laboratoriju vrijedi najdu­lje 3 (tri) godine.

Članak 19.

Laboratoriji koji su ovlašteni prema Pravilniku o uvjetima za ovlašćiva­nje
ovlaštenih mjerite­ljskih laboratorija za ovjerava­nje i ugrad­nju taksometara
(»Narodne novine« br. 40/96) mogu obav­ljati ovjerava­nje taksometara do isteka
va­ljanosti danog im rješe­nja, ako do 30. lip­nja 2002. zadovo­lje odredbe članka
7. ovog pravilnika.

Laboratoriji iz stavka 1. ovog članka, a koji nemaju mjerne va­ljke
prema odredbi članka 13. stavka 1. točke 1. ovog pravilnika, mogu obav­ljati
ovjerava­nje taksometra do isteka va­ljanosti danog im rješe­nja, ako imaju
mogućnost uporabe mjerne staze.

Laboratorij iz stavka 2. ovog članka mora svojim metodama i postupcima
ispitiva­nja taksometara odrediti dimenzije mjerne staze iz stavka 2. ovog članka,
mjere sigurnosti i način ­njezine uporabe. Navedene metode i postupke ispitiva­nja
taksometara mora odobriti Zavod.

Navedeni su laboratoriji obvezni metode i postupke ispitiva­nja
taksometara dostaviti Zavodu na odobre­nje najkasnije do 30. lip­nja 2002.
godine.

Članak 20.

Danom stupa­nja na snagu ovoga pravilnika prestaje važiti Pravilnik o
uvjetima za ovlašćivanje ovlaštenih mjerite­ljskih laboratorija za ovjerava­nje
i ugrad­nju taksometara (»Narodne novine« br. 40/96).

Članak 21.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/02-04/18
Urbroj: 558-03/6-01-1
Zagreb, 25. ve­ljače 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 25/2002-570